Vuonna 1965 Sparboe teki ensimmäisen suuren esiintymisensä televisiossa, kun osallistui Norjan euroviisukarsintoihin, Melodi Grand Prixiin, kappaleella "Karusell". Kappale voitti kilpailun ja siten Sparboe pääsi edustamaan Norjaa saman vuoden Eurovision laulukilpailussa. Alkuperäisen suunnitelman mukaan norjalaisen laulaja Wenche Myhren piti laulaa kappale yhdessä Norjan radion orkesterin kanssa, mutta Myhre sairastui viime hetkellä eikä päässyt mukaan. Tapauksen jälkeen on huhuttu, että Myhre ei olisi pitänyt kappaleesta, ja hänen isänsä, Kjell Myhre, olisi kehottanut häntä jättäytymään kilpailusta pois. Sen sijaan Sparboe lauloi kappaleen niin suuren kuin pienenkin orkesterin säestämänä ja edusti Norjaa Euroviisujen finaalissa. "Karusell"-kappaleesta tuli hitti kotimaassaan Norjassa, missä se nousi korkeimmillaan seitsemänneksi norjalaisella VG-listalla ja oli sillä yhteensä yhdeksän viikkoa.